午市套餐仲包有雪葩或雪糕一球，當日兩款分別為白桃雪葩及焦糖雪糕，由於靚靚媽咪有兩聲咳，不能進食凍野或甜品，小肥就乘機試埋佢嗰分  。白桃雪葩清新清甜，焦糖雪糕則甜濃醇厚，各具特色地取悅細佬條脷。只在試業中o既「鮨吟」環境高雅，服務稱心又貼身，新店o既壽司套餐「壽司盛り合わせ」分出咗輕食版及重量版，後者陣容顯著地加強咗，單價相對地提高咗亦理所當然，而且可算不失抵食添，適逢佳節剛好讓小肥為家人帶黎驚喜，令這個聖誕真快樂！